Lunasjon

En lunasjon er den midlere tiden for en månefasesyklus fra nymåne til neste nymåne, dvs. månens synodiske periode. Den er i gjennomsnitt 29,530589 dager, eller 29 dager 12 timer 44 minutter og 3 sekunder. Lengden av denne syklusen er forbundet med mange naturfenomener, slik som tidevann.

I en månekalender korresponderer hver måned med en lunasjon.

Individuelle lunasjoner varierer i lengde med atskillige timer, på grunn av månebanens og jordbanens eksentrisitet. Lunasjonen avviker imidlertid aldri mer enn 15 timer fra en midlere lunasjon.

Se også 
 Måned
 Månefase
 Nymåne, fullmåne
 Månekalender, lunisolar kalender

Månen
Artikler i astronomiprosjektet